open-index/open-wikipedia-markdown huggingface dataset:
רדוקטיו אד היטלרום

[ממוזער|373x373 פיקסלים|סטיקר על עמוד ב[ניו יורק: "הנאצים והקו קלוקס קלאן מצביעים למפלגה הרפובליקנית, גם את/ה?"]]
**רדוקטיו אד היטלרום** (מלטינית: **Reductio ad Hitlerum**) או **ארגומנטום אד היטלרום** (מלטינית: **argumentum ad Hitlerum**) הוא כשל לוגי שעיקרו דחיית או קביעת טיעון אך ורק על יסוד העובדה שאדולף היטלר או המפלגה הנאצית תמכו ברעיון או בטיעון זה. לדוגמה: "היטלר האמין באיגניקה, פלוני מאמין באיגניקה, ולכן פלוני הוא נאצי". זהו כשל לוגי מטיפוס אשמה בגלל קרבה.

כשל זה נוצר על רקע נטייתם של רבים לפסול כל רעיון המזוהה עם היטלר או המפלגה הנאצית, על אף שעובדה זו לבדה עדיין אינה הופכת את הרעיון לפסול או שגוי. המונח נטבע לראשונה על ידי הפילוסוף לאו שטראוס, מאוניברסיטת שיקגו. רדוקטיו אד היטלרום מבוסס על הטיעון הלוגי המוכר "רדוקטיו אד אבסורדום", שפירושו הוכחה בדרך השלילה, אשר אומר כי הניסיון להוכיח את הטענה הנדחית מוביל בהכרח לסתירה. במקרה הזה הסתירה היא הייחוס של הרעיון להיטלר.

שטראוס מנסח את הכלל בספרו "הזכות הטבעית וההיסטוריה" משנת 1953 כך:

## ראו גם
*כשל גנטי
*רדוקטיו אד אבסורדום
*חוק גודווין
*אדולף היטלר וצמחונות

## הערות שוליים

רדוקטיו אד היטלרום
קטגוריה:מילים וביטויים בלטינית
קטגוריה:בעקבות השואה
קטגוריה:אדולף היטלר בתרבות
פלדיום

**פלדיום** (**Palladium**) הוא יסוד כימי שסמלו הכימי Pd ומספרו האטומי 46. שווי כל הפלדיום בעולם עמד על כ-356 מיליארד דולר (נכון לנובמבר 2021).

## תכונות
פלדיום הוא מתכת רכה לבנה והוא מזכיר פלטינה, הוא אינו נכתם כאשר הוא נחשף לאוויר, והוא בעל נקודת ההיתוך הנמוכה ביותר בקבוצת הפלטינה. פלדיום הוא מתכת נוחה לריקוע כאשר מחממים אותה; ברגע שהוא מקורר, הוא חוזר להיות קשיח. חומצה גופרתית וחומצה חנקתית מסוגלות לתקוף פלדיום, בעוד חומצת מימן כלורי ממיסה אותו באיטיות. פלדיום אינו מגיב עם חמצן בטמפרטורות נמוכות. פלדיום מתכתי מסוגל לספוח מימן עד פי 900 מנפחו, ייתכן כי מנגנון הספיחה קשור ביצירת ההידריד PdH2.
דרגות החימצון של פלדיום הן 2+ ו-4+. תרכובות פלדיום בעלות דרגת חימצון 6+ סונתזו בהצלחה. בדומה לשכניו לטור בטבלה המחזורית, ניקל ופלטינה, פלדיום במצב חמצון 2+ (8 אלקטרונים בקליפה d) יוצר קומפלקסים עם 4 ליגנדים בגאומטריה של ריבוע מישורי (ולא טטראדר).

## שימושים

פלדיום הוא זרז מצוין וניתן להאיץ בעזרתו תגובות של הוצאת מימן או ספיחת מימן, הידרוגנציה-הקשיית שומן צמחי (להכנת מרגרינה) נעשית באמצעות קטליזה של פלדיום. שימושים נוספים:
* לסגסוגות פלדיום שימוש בייצור תכשיטים.
* "זהב לבן" היא סגסוגת שמכילה זהב ופלדיום.
* בדומה לזהב, ניתן לרקע פלדיום לעובי של 100 ננומטר ולשלב אותו במגוון יישומים.
* פלדיום משמש כאמצעי לטיהור מימן, מכיוון שהוא מסוגל לפעפע דרכו כשמחומם.
* לפלדיום שימושים ברפואת שיניים, ייצור שעונים, מצתים במטוסים ועוד.
*הממיר הקטליטי, רכיב בצנרת הפליטה במרבית כלי הרכב, כולל בתוכו פלדיום.
* שימוש ב"זרז לינדלר" שפותח על ידי הרברט לינדלר לייצור ויטמין A

## היסטוריה

הפלדיום זוהה על ידי ויליאם הייד וולאסטון (William Hyde Wollaston) בשנת 1803. בשנת 1804 הוא קרא ליסוד על שם האסטרואיד פאלאס.

וולאסטון מצא את יסוד 46 במחצב פלטינה גולמית מאמריקה הדרומית. הוא המס את המחצב בחומצת מלח (HCL), נטרל את התמיסה עם נתרן הידרוקסידי (NaOH), הוסיף NH4Cl וכספית ציאנית ויצר פלדיום ציאני שאותו חימם וקיבל פלדיום מתכתי.

התרכובת פלדיום כלורי שימשה בעבר בתור תרופה לשחפת והיא ניתנה בכמות של 0.065 גרם כל יום. לטיפול זה היו תופעות לוואי שליליות ולכן הוא הוחלף מאוחר יותר בתרופות יותר יעילות.

## צורה בטבע
פלדיום נמצא בטבע בצורתו החופשית ובסגסוגות עם פלטינה, זהב ומתכות אחרות מקבוצת הפלטינה. מרבצים עיקריים נמצאים בהרי אורל, אוסטרליה, אתיופיה, צפון ודרום אמריקה. פלדיום מופק מסחרית ממרבצי ניקל-נחושת בדרום אפריקה ובאונטריו שבקנדה.

## קישורים חיצוניים

* פלדיום ב-Webelements (אנגלית)
* נתונים על פלדיום (אנגלית)
* רצועת פלדיום (תמונה)
* 

## הערות שוליים

קטגוריה:יסודות כימיים
קטגוריה:מתכות יקרות
קטגוריה:מתכות מעבר
שפות איטליות

**השפות האיטליות** היא קבוצת שפות במשפחת השפות ההודו-אירופיות. מבין השפות המדוברות כיום שייכות לקבוצה זו השפות הרומאניות, שהתפתחו מהלטינית. יתר ענפיה של הקבוצה נכחדו.

**השפות האיטליות המוכרות:**
*שפות לטינו-פליסקניות:
**לטינית
**פליסקנית
*שפות אומברו-אוסקניות:
**אוסקית
**אומברית
**ווֹלסקיאָנית
**אאקוויאנית
**מרסית
**פקינית דרומית

## ראו גם

* עמים איטליים
* שפות הודו-אירופיות
* שפות רומאניות

## קישורים חיצוניים

* 

*
איטליות
רשימת המנוני רוסיה

**ה[[המנון לאומי|המנון הלאומי]] של [[רוסיה]]** עבר הרבה שינויים לאורך ההיסטוריה כאשר כל מנהיג שעמד בראש המדינה ניסה להתאימו לרוח התקופה ובהתאם להשקפת עולמו, החל מהצאר הרוסי, דרך סטלין, ועד ולדימיר פוטין.

## היסטוריית המנונים הלאומים של רוסיה, ברית המועצות והפדרציה הרוסית

* 1791–1816 – **[[תנו לרעם הניצחון להישמע]]**
:היה ההמנון הלא רשמי של רוסיה במהלך המאה ה-18 ובתחילת המאה ה-19. עד שלבסוף (אחרי המלחמה העות'מאנית-רוסית) הוא הוחלף ב**[[אל, המלך נצור]]**.

* 1816–1833 – **[[תפילת הרוסים]]**
: ההמנון הראשון של האימפריה הרוסית. מילים – ואסילי ז'וקובסקי, הלחן היה זהה לאל, נצור את המלך.

* 1833–1917 – **[[אל, נצור את הצאר!|האל, נצור הצאר]]**
: ההמנון האימפריאלי הרשמי של האימפריה הרוסית תחת שלטון הצאר.

* 1917–1918 – **[[המנון הרפובליקה הרוסית|מצעד הפועלים]]**
: ההמנון הרשמי של הרפובליקה הרוסית תחת שלטון הממשלה הזמנית הרוסית, הלחן היה זהה למרסייז.

* 1922–1944 – **[[האינטרנציונל]]**
: אומץ כהמנון הלאומי של ברית המועצות.

* 1944–1992 – **[[המנון ברית המועצות]]** ("גימן סובייטסקובו סויוזה")
: הלחן של אלכסנדר אלכסנדרוב והמילים של סרגיי מיכאלקוב וג. אל-רגיסטן. ב־1977 נעשה שינוי קל במילים במטרה להסיר את אזכורו של יוסיף סטלין.

* 1991–2000 – **[[השיר הפטריוטי]]** (פטריוטיצ'סקאיה פסניה)
: הלחן של מיכאיל גלינקה הפך להמנון הלאומי של רוסיה עוד בטרם קיבלה עצמאותה. אין לשיר זה מילים; ב־1999 הייתה תחרות להוספת מילים להמנון, אולם הטקסט מעולם לא הפך לרשמי, כיוון שהנשיא החדש של רוסיה, ולדימיר פוטין רצה לשנות את ההמנון שוב.

*2001 ואילך – **[[המנון הפדרציה הרוסית]]** ("גימן רוסיסקוי פדרציאי")
: זהו למעשה ההמנון הישן של ברית המועצות, אולם הטקסט נכתב מחדש על ידי מיכאלקוב, אשר גם כתב את המילים להמנון המקורי.

## ראו גם

קטגוריה:רוסיה: סמלים לאומיים
קטגוריה:המנונים לאומיים היסטוריים
חוג בית

[200px|ממוזער|שמאל|[ניצן הורוביץ, במהלך חוג בית, בזמן ההתמודדות לראשות העיר תל אביב, ב-2013]]
**חוג בית** מורכב מקבוצה, לרוב קטנה, של אנשים שמתאגדים כדי לחוות חוויה תרבותית, בדמות הרצאה, מופע קטן, או התכנסות לשם דיון פנימי וכל פעילות מגבשת אחרת.  

חוג הבית יכול להיעשות בצורת אד-הוק בהתאם לפעילות חד פעמית, או בצורה קבועה לאורך תקופה. 

בתקופה שלפני בחירות משמשים חוגי בית למפגשים של מועמדים עם קהל הבוחרים. בעבר היוו חוגי הבית חלק מרכזי בפעילות המועמדים והמפלגות השונות לקראת הבחירות, אך כיום ועם התרבות והשתכללות אמצעי התקשורת, לא נעשה בחוגי בית שימוש רב בכל האמור בבחירות לכנסת, והם משמשים בעיקר בבחירות מקומיות ביישובים קטנים ובינוניים, לצורך מפגש ישיר בין מועמד לבין קבוצה קטנה של בוחרים.

בישראל פועלים מאות חוגי בית ופעילות זו קיימת במקומות רבים בעולם. חוג הבית יכול להיות מורכב משכנים לרחוב או לשכונה, מחברים שונים, מחברים לעבודה ועוד.

## קישורים חיצוניים

* חוגי בית במדריך למועמד הפוליטי בישראל
* ידיעה על משפחה שערכה אספת בחירות כחוג בית של שלושים איש, בארצות הברית, קיילה נובק, חדשות פוקס 
* 

קטגוריה:פנאי
קטגוריה:בחירות
קטגוריה:חינוך אלטרנטיבי
קיסימי

**קיסימי** (באנגלית: **Kissimmee**) היא עיר הבירה של מחוז אוסיאולה בפלורידה שבארצות הברית. נכון ל-2020 מתגוררים בעיר 79,226 תושבים.

## היסטוריה
העיר נוסדה באמצע המאה ה-19 בשם "אלנדייל" (Allendale). היא שינתה את שמה לקיסימי ב-1883 כאשר התאגדה רשמית כעיר. בעקבות מיזם יבוש ביצות שיזם המילטון דיסטון מפילדלפיה יובשו שטחים ניכרים (כ-8,000 קמ"ר) של שטחי ביצה ונבנו תעלות שאפשרו הבאת סחורות לעיר. ייבוש ובניית התעלות אפשר את התפתחותה של העיר. במקביל החלו להיבנות מסילות ברזל בפלורידה, וקישור העיר במסילת ברזל לסנפורד ולקווי מסילות הברזל הפך את העיר למרכז תחבורה.

קישור זה הקל על התחבורה אל העיר מחד, אולם פגע בסחר באמצעות תעלות מאידך. בשנת 1885 קושרה העיר טמפה לקווי מסילות הברזל, ומעמדה של קיסימי ירד. השפל כלכלי שהחל בשנת 1893 עצר את הפיתוח של העיר, וכן קרות שפגעו בפרדסים בשנים 1894–1895 פגעו בענפי גידול ההדרים שהיוו מרכיב מרכזי בכלכלת העיר, שהתבססה החל מתקופה זו בעיקר על גידול בקר.

השינוי במעמדה של העיר התרחש בשנת 1971 עם הקמת אתר הנופש דיסניוורלד. קרבת העיר לאתר נופש הפכה את אותה למרכז תיירותי, וכיום עיקר כלכלת העיר מתבססת על התיירות.

ב-13 באוגוסט 2004 נפגעה העיר בצורה קשה מהוריקן צ'ארלי וזמן קצר לאחר מכן מהוריקן פרנסס והוריקן ג'ין; שלוש הסופות שפקדו את העיר במשך תקופה כה קצרה הרסו מבנים רבים בעיר.

## כלכלה
מאז ראשית המאה ה-20 התבססה כלכלת העיר בעיקר על גידול בקר. מצב זה השתנה עם הקמת אתר הנופש דיסניוורלד בשנת 1971 והחל משנה זו מבוססת עיקר כלכלת העיר על תיירות.

## גאוגרפיה
שטחה של העיר הוא 44.9 קמ"ר, מתוכם 43.2 קמ"ר הם שטחי יבשה ו-1.7 קמ"ר שטחי מים (כ-3.7%). והיא שוכנת על גדת אגם טוהופוקלגה, כ-14 ק"מ דרומית לעיר אורלנדו.

## קישורים חיצוניים

*

קטגוריה:פלורידה: ערים
קטגוריה:פלורידה: מושבי מחוזות
קטגוריה:יישובים שהוקמו ב-1881
מרצה

**מַרצה** הוא אדם המעביר ידע בעזרת לימוד מול קהל מאזינים. הרצאה (דברי מרצה בפני קהל) יכולה להיות בכל תחום ידע. בשונה ממורה, מרצה בדרך כלל מלמד במסגרות על-תיכוניות.

מאמצע שנות ה-30 החלו מרצים ללוות את הרצאותיהם באמצעי המחשה אודיו-ויזואליים, בהתאם לטכנולוגיה שעמדה לרשותם בכל תקופה: שקופיות ושקפים ובהמשך מצגות שנוצרו באמצעות תוכנות ייעודיות והקרנה של קטעי וידאו. לצד השכלולים הטכנולוגיים עדיין רווחת הגישה המסורתית של שימוש בלוח להמחשת החומר הנלמד.

עם התפתחות האינטרנט הרצאות רבות מוקלטות, כך שמתאפשרת צפייה בהן באינטרנט. בעקבות פריצת מגפת הקורונה התפשט מאוד המנהג להעביר הרצאות מקוונות, באמצעות תוכנה כגון זום.

## דרגה אקדמית
בארצות הברית ובקנדה משמשת המילה "מרצה" לתיאור מורה בקורסים לא-אקדמיים באוניברסיטאות, במכינות וכן בקורסים שאינם בחסות אקדמית כלל. לעומת זאת, באוניברסיטאות בישראל, **מרצה** (Lecturer) הוא גם שמה של הדרגה הראשונה בסולם הדרגות של אנשי הסגל האקדמי הבכיר במסלול הרגיל. הדרגה הבאה אחריה קרויה **מרצה בכיר** , שכן בשלב זה נדרש באקדמיה לערוך מחקרים עצמאיים ואף לעמוד בראש צוות מחקר. לרוב, דרגת "מרצה" מהווה דרגת מינוי ראשונה, ומצופה מחבר הסגל לעמוד בדרישות האקדמיות (פרסומים אקדמיים, נראות בין-לאומית, לעיתים אף זכייה במענקי מחקר, תרומה ייחודית למוסד האקדמי שבו הוא משמש כמרצה) כדי שיפתחו בהליכים למינויו כמרצה בכיר. באוניברסיטאות, קביעות (tenure) במסלול האקדמי הרגיל מוענקת רק לבעלי דרגת מרצה בכיר ומעלה, ומשכך, קיימת מגבלת זמן על מינוי כמרצה (לרוב, בין 3–5 שנים) שבסופה עשוי המרצה לסיים את תפקידו כחבר סגל אקדמי בכיר במוסד זה, או לעבור למעמד של "מרצה מן החוץ" (הגדרה העונה גם על מקרים בהם מדובר במרצה שבא מחוץ לאקדמיה, כגון שופטים או אמנים, שתרומתם הסגולית מצדיקה העסקתם כמרצים, מחוץ למסלול האקדמי השכיח).

הדרגה הבאה בסולם הדרגות, "מרצה בכיר", נמצאת בתווך שבין הדרגה האמריקאית assistant professor (פרופסור משנה) לבין הדרגה associate professor (פרופסור חבר), דבר היוצר לעיתים קושי "לתרגם" דרגת "מרצה בכיר" לדרגות מקבילות בחו"ל. כדי שלא לפגוע במעמדם של המרצים הבכירים בזירה הבין-לאומית, הוחלט בשנת 2012 בטכניון לשנות את השם של דרגה זו במוסדם ל"פרופסור משנה". עם זאת, לאור החשש שהדבר מטעה את הציבור, וכדי לאפשר אחידות בין המוסדות האקדמיים בארץ, החלטה זו שונתה בשנת 2014, לאחר שהמועצה להשכלה גבוהה הורתה לטכניון לחדול מלתת מינוי שכזה (אך לא לבטל רטרואקטיבית מינויים שכבר ניתנו). בנוסף, במדינות דוברות ספרדית, המילה 'פרופסור' משמעותה 'מורה', וגם איש חינוך העובד בגן ילדים מכונה כך, ומכאן שאין שום משמעות למונח המקביל המשמש במסורת האקדמית הרווחת בארץ ובארצות הברית.

## קישורים חיצוניים

* רשימת הדרגות האקדמיות בעברית ובאנגלית, באתר המזכירות האקדמית, אוניברסיטת תל אביב

## הערות שוליים

קטגוריה:מינויים אקדמיים
בורגונדים

[שמאל|ממוזער|190px|[שירת הניבלונגים]]
ה**בורגונדים** היו שבט גרמאני שהיגר מאזור סקנדינביה לאי בורנהולם, ממנו נשאב שמו (Burgundarholmr משמעו אי הבורגונדים), ומשם לאירופה. הבורגונדים כוננו במאה החמישית ממלכה בשטח צרפת של היום, ואחר-כך נטמעו בפרנקים ונעלמו.

## היסטוריה
האזכור הרומי הראשון לבורגונדים נמצא אצל טקיטוס, שאינו מציין את מוצאם המקורי. לפי היסטוריון הגותים מן המאה השישית, יורדנס, הגותים הוכו בקרב על ידי פסטידה, מלך הגפידים (gepidae) וכמעט והושמדו. הגותים היגרו מערבה במאה הרביעית והתיישבו בעמק הריין (תקופת "נדידת העמים"). ככל הנראה, נוצרו בתקופה זו קשרים קרובים בינם לבין ההונים, כפי שניתן ללמוד מהמצאות גולגולות מוארכות של נקבות בקברים בורגונדיים. הארכת הגולגולת באמצעות כפיתת גולגולות ילדות היה מנהג הוני וגולגולות דומות אינן מצויות בקברי שבטים גרמאנים אחרים.

ככל הנראה, במהלך המאה הרביעית המירו דתם לנצרות האריאנית, מה שיצר חומה של חשד בינם לבין האימפריה הרומית, שקיבלה את הגרסה הקתולית של הנצרות. מעט מאוחר יותר, לקראת סוף המאה הרביעית, הפכו הבורגונדים ל"פואדרטי" רומיים, תושבים המסייעים לאימפריה הרומית בחיילים, בתמורה לזכות ישיבה על קרקע ותמורות אחרות. למרות שבועת האמונים לרומי כפואדרטי, לא הפגינו הבורגונדים נאמנות לאימפריה ונהגו לפשוט בקביעות על חלקים במזרח גאליה.

בשנת 412 הכתירו המלך הבורגונדי גונדהאר ומלך האלאנים גואר את יובינוס כקיסר-בובה מטעמם. הפעולה התבססה ככל הנראה על לקחי מרידת קונסטנטין, ששלט בגאליה כטיראן עצמאי מרומא בין השנים 406 ו-411. יובינוס הודח במהרה, אך הבורגונדים קבעו לעצמם ממלכה בגדה השמאלית (הרומית) של הריין, משם יצאו לפשיטות בלתי פוסקות על הפרובינקיה גאליה בלגיקה הרומית. פשיטות אלו באו אל קיצן כאשר המצביא הרומי פלביוס אאטיוס זימן שכירי חרב הונים בשנת 436 והחריב את הממלכה הבורגונדית. גונדהאר נהרג בקרב ועמו, כך הדיווחים, רוב הבורגונדים.

אחרי התבוסה במאבק מול רומי, קבע אאטיוס את מושב הבורגונדים, בראשות מלכם החדש גונדריק ליד "לוגדוננסיס" (היום, ליון) שהפכה לבירה הרשמית של ממלכת הבורגונדים בשנת 461. מלכי שושלת גונדהאר שלטו בממלכה עד שחרבה עם הכיבוש הפרנקי בשנת 534.

כפואדרטי של רומא לחמו הבורגונדים עם אאטיוס בקרב שאלון בשנת 451 בו נצחו רומא והשבטים הגרמניים את אטילה ההוני, אך ברית זו לא האריכה ימים מעבר לזמן שנדרש כדי להסיר את הסכנה ההונית המידית.

הבורגונדים המשיכו לשלוט בחבלי דרום-מזרח גליה (צפון איטליה, מזרח שווייץ ודרום-מזרח צרפת של היום) גם אחרי נפילת האימפריה הרומית בשנת 476. בשנת 493 נישא כלוביס מלך הפרנקים לנסיכה הבורגונדית קלותילדה, בתו של המלך כילפריך השני מבורגונדי, כחלק מהברית בין העמים נגד הויזיגותים בראשית המאה השישית. מאוחר יותר הכניע כלוביס גם את הבורגונדים והפך אותם לחלק מהממלכה המרובינגית והבורגונדים נטמעו ונעלמו בין הפרנקים.

המורשת העיקרית של הבורגונדים להיסטוריה הייתה אסופת החוקים "לקס גונדובדה," אחת מאסופות החוקים הראשונות, שנכתבה על ידי המלך גונדובאד. זה היה אחד הניסיונות הראשונים של השבטים הגרמאנים לכונן מערכת חוקית שתחליף באופן כלשהו את מערכת החוקים הרומית.

## ראו גם
* הממלכה הבורגונדית
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שבטים גרמאניים
קטגוריה:בורגונדיה
טלהסי

**טלהסי** (באנגלית: **Tallahassee**) היא עיר הבירה של מדינת פלורידה בארצות הברית. העיר היא גם בירת מחוז לאון שבפלורידה.

## אטימולוגיה
טלהסי היא מילה אינדיאנית שמשמעותה שדות ישנים או עיר ישנה.
## היסטוריה
טלהסי נבחרה לבירת פלורידה עוד לפני שפלורידה הפכה להיות אחת ממדינות ארצות הברית. באותו זמן הייתה הטריטוריה לא מיושבת למעט שתי ערים: פנסקולה וסיינט אוגוסטין. טלהסי נבחרה בשל היותה באמצע הדרך בין שתי ערים אלה.

## גאוגרפיה
שטחה של העיר 254.4 קמ"ר מתוכם 247.9 קמ"ר הם שטחי יבשה ו- 6.6 קמ"ר שטחי מים (2.59%).

שלא כשאר פלורידה שהיא מישורית ברובה, טלהסי בנויה באזור הררי יחסית לשאר חלקי המדינה.

## אקלים
בטלהסי יש אקלים סובטרופי לח עם קיצים ארוכים וחורפים קצרים וקלים. זו אחת הערים הבודדות במדינה שנרשמות בה למעלה מ-38 מעלות צלזיוס, בממוצע 2.4 יום בשנה. שיא הטמפרטורה שנמדדה בעיר היה 41 מעלות צלזיוס ב-15 ביוני 2011. 

הטמפרטורה הממוצעת ביולי, החודש החם ביותר, היא 27 מעלות צלזיוס. לעומת זאת, העיר קרירה יותר באופן משמעותי בחורף, כשהטמפרטורה הממוצעת בינואר, החודש הקר בשנה, היא 10.5 מעלות צלזיוס. בעיר ישנם במוצע כ-32 לילות בשנה בה הטמפרטורות יורדות אל מתחת ל-0 בעיקר בין נובמבר למרץ.

## השכלה
בעיר נמצאות מספר אוניברסיטאות, בהן אוניברסיטת מדינת פלורידה (כ-40,000 תלמידים) ואוניברסיטת איי ו-אם של פלורידה (כ-13,000 תלמידים. מוסד השכלה גבוהה זה היה במקורו מיועד לשחורים ועדיין מרבית אוכלוסיית התלמידים בו שחורים). בעיר נמצאת גם המכללה הקהילתית טלהסי (כ-12,000 תלמידים) שהיא המכללה האזורית המשרתת את אזור טלהסי.

## תחבורה
בעיר נמצא שדה התעופה האזורי טלהסי ועוברת בה אוטוסטרדה מספר 10, כביש מהיר שחוצה את כל ארצות הברית מחוף לחוף בחלקה הדרומי של ארצות הברית.

## אוכלוסין
נכון למפקד 2010 אומדן אוכלוסיית טלהסי היה 181,376. היו 74,815 משקי בית, ב-21.3% מהם גרים ילדים מתחת לגיל 18. 27.7% היו זוגות נשואים שחיו יחד, 14.4% היו בעלי בית ללא בן זוג, ו-53.7% היו לא של משפחות. 34.1% ממשקי הבית היו מורכבים מיחידים שגרים לבד ו-6.7% היו אנשים שגרים לבד בגיל 65 ומעלה. גודל משק הבית הממוצע היה 2.23 וגודל המשפחה הממוצע היה 2.88. ילדים מתחת לגיל 5 היו 5.5% מהאוכלוסייה, אנשים מתחת לגיל 18 היו 17.2%, ואילו בני 65 ומעלה 8.1%. הגיל הממוצע היה 26 שנים. לכל 100 נקבות היו 89.5 זכרים. לכל 100 נקבות מגיל 18 ומעלה היו 86.7 גברים.

אחוז האנשים מתחת לרמת העוני הוערך בכ-30.2%.

## ערים תאומות
לטלהסי חמש "ערים תאומות" (נכון ל-6 ביולי 2011):
* 
* 
* 
* 
* 

## קישורים חיצוניים

* 
* אוניברסיטת מדינת פלורידה
* 

*
קטגוריה:מדינות ארצות הברית: ערי בירה
קטגוריה:פלורידה: ערים
קטגוריה:פלורידה: מושבי מחוזות
קטגוריה:יישובים שהוקמו ב-1786
אפקט הות'ורן

**אפקט הות'ורן** הוא תופעה שהתגלתה בתחום המחקר התצפיתי על קבוצות: התברר כי כאשר המשתתפים במחקר מודעים לעצם השתתפותם, עשויה להשתנות ההתנהגות הנחקרת גם אם אינם מודעים למהות המחקר.

התופעה התגלתה לראשונה במפעל הות'ורן (Hawthorne) של חברת Bell לייצור מרכזיות טלפוניה בארצות הברית, כאשר במסגרת ניסוי שנערך בין אפריל 1927 ליוני 1929 על מנת לגלות אילו שינויים רצוי לבצע בסביבת העבודה על מנת להגדיל את תפוקת העובדים, הראו התצפיות הראשונות כי כל שינוי שנערך הביא לתוצאה הרצויה – גם כשדובר בשינויים סותרים לחלוטין. לדוגמה: הגדלת כמות האור בשטח הייצור או הקטנתו הביאו שתיהן לאותה עליה בתפוקה.

מהמחקר התברר כי לא השינויים בסביבת העבודה הם שהביאו להגברת התפוקה, אלא עצם העובדה שהעובדים במפעל ידעו שהם משתתפים בניסוי הובילה להגברת התפוקה. יתרה מכך, במחקר זה אף ידעו הנבדקים את מטרת הניסוי, כך שלתוצאות נוסף האפקט של נבואה המגשימה את עצמה.

## ראו גם

*הנס החכם – תופעה נוספת של השפעת חוקר על נחקר
*ניסויי הות'ורן

## קישורים חיצוניים
* אפקט הות'ורן 
* עוד על אפקט הות'ורן 
* 

## הערות שוליים

קטגוריה:פסיכולוגיה חברתית
קטגוריה:ניסוי
קטגוריה:ספקנות מדעית
קטגוריה:הטיות
חנקין

**חנקין** הוא מטרונים, שם משפחה יהודי שפירושו "צאצא של חנה" (בשם חיבה יידישאי – חנקה, עם סיומת רוסית).

## הערות שוליים

קטגוריה:שמות משפחה מטרונימיים
קטגוריה:שמות משפחה אשכנזיים
לגונת הטייפון

**לגונת הטייפון** (באנגלית: **Typhoon Lagoon**) היא פארק מים הממוקם באתר הנופש דיסניוורלד בקרבת העיר אורלנדו שבמדינת פלורידה בארצות הברית.

הפארק נפתח ב-1 ביוני 1989 וממוקמת בו בריכת הגלים הבלתי מקורה הגדולה ביותר בעולם.

התמה של הפארק היא "טייפון" שהרס אי קטן, ובשל הסופה סירות הוטלו על היבשה ונשארו שם. בראשו של "הר געש" הנמצא בלב הפארק נמצאת הסירה "מיס טילי" "Miss Tilly", דבר שלא מפריע להר הגעש להתפרץ מדי חצי שעה.

## אטרקציות
בפארק מספר אטרקציות מים ובהם:
* **הומונגה קוואבונגה** - שלוש מגלשות מים מקורות המפילות את הרוכב עליהם מגובה של חמש קומות במשך 5 שניות.
* **מגלשות הסופה** - שגובהן שלוש קומות.
* **בריכת הגלים** - מייצרת גלים שגובהם מעל שלושה מטרים.
***מפלי מיידאי** - מגלשת מים מקורה ומתפתלת.
***קראש 'אן' גאשר** - מגלשת מים שבה מתגלשים בסירות בעלות סילון.
***הספינה השקועה** - אקווריום מקורה שהולכים דרכו.

## קישורים חיצוניים

* 

קטגוריה:דיסני: פארקי שעשועים
קטגוריה:דיסניוורלד
קטגוריה:פארקי מים
שפות סורביות

**סוֹרְבִּית** (נקראת גם **וֶנְדִית** או **לוּסָטִיָאנִית**) היא שפה סלאבית מערבית מתוך קבוצת השפות הסלאביות שבמשפחת השפות ההודו-אירופיות. דוברי הסורבית הם הסורבים צאצאי הוונדים, השבט הסלאבי שהתיישב בשטח שבין נהר האודר לנהר האלבה.

הסורבית היא אחת משלוש שפות המיעוטים הרשמיות של גרמניה, בנוסף לדנית ופריזית (בגרמנית: Sorbisch).

הסורבית נחלקת לשני דיאלקטים עיקריים, שביניהם כמה הבדלים בהגייה: הדיאלקט הצפוני (**dolnoserbšćina**) מדובר בפי שבעת אלפים עד עשרת אלפים איש במדינת ברנדנבורג בגרמניה (דיאלקט זה נמצא בסכנת הכחדה) המתגוררים בעיקר בעיר פורסט וסביבותיה, והדיאלקט הדרומי (**hornjoserbšćina**) מדובר בפי 13 עד 40 אלף איש במדינת סקסוניה בגרמניה. האזור בו מדברים בשני הדיאלקטים נקרא **לוסאטיה** (**Lausitz** בגרמנית, Łužica/Łužyca בסורבית).

שמאל|ממוזער|האזור דובר הסורבית בגרמניה

## הגייתן וכתיבתן של אותיות השפה הסורבית

## קישורים חיצוניים

* שיחות מתוך ספר לימוד לסורבית Curs practic de limba sorabă
* שיחות מתוך ספר לימוד לסורבית Curs practic de limba sorabă בסורבית לוסאטיה התיכונה
* 
* 

סורביות, שפות
קטגוריה:גרמניה: תרבות
קרלוס

קטגוריה:שמות משפחה
קטגוריה:שמות פרטיים ספרדיים
קטגוריה:שמות משפחה המבוססים על השם קרל
פולנית

**פולנית** (בפולנית: ) היא שפה סלאבית מערבית במשפחת השפות ההודו־אירופיות הקרובה יחסית לצ'כית, סלובקית וסורבית. מדוברת בפי 38 מיליון איש בפולין המהווים 98% מהאוכלוסייה. נכון ל-2016 מעל ל-43 מיליון בני אדם דוברים פולנית ברחבי העולם.

בפולנית, כברוב השפות הסלאביות, קיימות שבע יחסות שמות עצם. שמות העצם הפולניים מתמיינים לפי שלושה מגדרים: זכר, נקבה וסתמי. זוהי השפה הסלאבית היחידה ששימרה את תנועותיה המאונפפות. הטעם בפולנית יהיה לרוב מלעיל, כלומר נופל על ההברה הלפני-האחרונה במילה.

אוצר המילים הפולני עשיר במילים שאולות שמקורן בגרמנית, בלטינית ואיטלקית (שנשאלו בתקופת הרנסאנס) בצרפתית (שנשאלו במאות ה-17 וה-18), באנגלית עכשווית ועוד.

בלקסיקון הפולני מילים רבות המשותפות לה ולסלובקית, צ'כית, אוקראינית ובלארוסית.

התיעודים המוקדמים ביותר בכתב לפולנית, מקורם במאה ה-12.

## הגיית השפה וכתיבתה

[שמאל|ממוזער|250px|ה[אלפבית הפולני. האותיות באפור הן היסטוריות]]

### עיצורים
לעיצורים הפונמיים בפולנית מספר רב של אלופונים מותנים, שאת חלקם נביא כאן:

### תנועות
שמאל|ממוזער|300px|מיקום התנועות בפולנית

בפולנית, כביתר השפות הסלאביות האחרות, קיימת תופעת ה"ריכוך" – חנכוך הצליל. בפולנית התבצעה תופעה של "ריכוך כפול", כמו בשפות מערב-סלאביות אחרות. זהו הריכוך של "r" -> "rz", "d" -> "dz", "k" -> "c" במקומות אשר לא מתבצעים בשפות המזרח-סלאביות, לדוגמה, ביחסת המיקום:
*Biblioteka -> w bibliotece
*Komputer -> na komputerze

הכפילויות באופן הכתיבה מבדילות בין תצורות שונות של נטייה:
*'ż' 'rz' מייצגים אותו צליל, אך הראשון הופך ל 'g' בהטיות בעוד השני ל-'r'. שתי המילים może / morze נהגות זהה:
**może (הוא יכול) -> mogę (אני יכול)
**morze (ים) -> morskie (ימי)
*'h' 'ch' – הראשון משתנה ל'g' בנטיות, מקורו בדרך כלל משפות אחרות, בעיקר צ'כית, גרמנית ואנגלית.
*'ó' 'u', הראשון הופך ל'o' בהטיה, מקורו בתנועת 'o' ארוכה בפרוטו-סלאבית

## קישורים חיצוניים

* 
* 

## הערות שוליים

*
קטגוריה:שפות סלאביות מערביות
קטגוריה:פולין: תרבות
קטגוריה:שפות
טרשת

**טרשת** (ביוונית עתיקה: **σκληρός**, *sklērós*, "קשה") היא התקשחות של רקמה, הנגרמת בדרך כלל על ידי החלפת רקמת האיבר ברקמת חיבור. ניתן לומר כי המבנה עבר שינויים טרשתיים או מציג נגעים טרשתיים, המתייחסים לתהליך הטרשת.

מצבים רפואיים שכיחים שהפתולוגיה שלהם כוללת טרשת כוללים:
* טרשת אמיוטרופית צידית - מכונה גם "מחלת לו גריג" או מחלת הנוירון המוטורי (MND) - מחלה ניוונית סופנית, חשוכת מרפא, בדרך כלל קטלנית, הפוגעת בתאי מערכת העצבים המרכזית וההיקפית הקשורים לתנועה.
* טרשת עורקים - הצטברות של פלאק הכולל משקעים שומניים וכדוריות דם לבנות בעורקים הגורמת לעיבוי דופן העורק והתקשחותו.
* טרשת פקעיתית מוקדית מקטעית - היא מחלה התוקפת את הכליה, גורמת צלקות קשות ובכך נגרמת תסמונת נפרוטית בילדים ומתבגרים, וכן גורם מרכזי באי ספיקת כליות אצל מבוגרים.
* טרשת בהיפוקמפוס - נזק מוחי הנראה לעיתים קרובות אצל אנשים הסובלים מאפילפסיה של האונה הטמפורלית.
* ליכן סקלרוזוס (בעברית: יַלֶּפֶת טְרוּשָׁה, באנגלית: Lichen sclerosus) - מחלה אוטואימונית המקשה את רקמות החיבור של הנרתיק והפין.
* טרשת נפוצה - מחלה במערכת העצבים המרכזית הפוגעת בתפקודם התקין של תאי העצב במערכת העצבים המרכזית על ידי פגיעה והפחתה במיאלין.
* אוסטאוסקלרוזיס, מצב בו צפיפות העצם מוגברת משמעותית והיא מתקשה באופן חריג.
* טרשת האוזן - זיהום דלקתי כרוני של מעטפת האוזן הפנימית, הגורם לספיגת עצם.
* טרשת רב-מערכתית (סקלרודרמה מערכתית פרוגרסיבית) - מחלה אוטואימונית כרונית נדירה הפוגעת בעור, ובמקרים מסוימים גם בכלי דם ואיברים פנימיים.
* טרשת גבשושית - מחלה גנטית נדירה הפוגעת במספר מערכות.
* מחלת כבד כרונית חסימתית - מחלה כרונית של הכבד, הנגרמת על ידי דלקת והצטלקויות של דרכי המרה בכבד. הדלקת חוסמת את מעבר המרה למעיים, ועלולה לגרום בסופו של דבר לשחמת הכבד ולאי-ספיקה של הכבד. הסיבה למחלה זו היא ככל הנראה אוטואימונית, והטיפול בסופו של דבר עלול להיות השתלת כבד.
* PLS - מחלה נוירולוגית מקבוצת מחלות הנוירון המוטורי הפוגעת בנוירון המוטורי וגורמת לחולשת שרירים מתקדמת אך לא קטלנית.

## הערות שוליים

קטגוריה:רפואה
קסווירה הולנדר

**קסווירה הוֹלַנדֶר** (בהולנדית: **Xaviera Hollander**; נולדה ב-15 ביוני 1943) היא זונה לשעבר ומנהלת בית בושת הולנדית, שזכתה לפרסום בזכות ספרים שפרסמה על חוויותיה בתחום עיסוקה.

הולנדר נולדה בשם קסווירה דה פריס (Xaviera de Vries) באינדונזיה, שהייתה אז מושבה הולנדית. בשנתיים הראשונות לחייה, במהלך מלחמת העולם השנייה, שהתה הולנדר עם הוריה במחנה מעצר יפני ואחריה שבה משפחת דה פריס להולנד. במלאת לה עשרים היגרה הולנדר לדרום אפריקה ומשם עברה לניו יורק ונוכח שכר עבודתה הנמוך החלה עוסקת בזנות, ואחר כך הפכה בעלת בית זונות. בשנת 1971 נעצרה הולנדר בעוון זנות וגורשה מארצות הברית להולנד.

אותה שנה פרסמה הולנדר את זכרונותיה כזונה וכמנהלת בית זונות במנהטן בספר "The Happy Hooker" (תורגם לעברית כ"בית התענוגות"). הספר זכה להצלחה גדולה ותורגם לשפות רבות. בשנים שחלפו מאז התגוררה הולנדר במדינות שונות, בהן קנדה, הולנד וספרד, פרסמה כמה ספרים נוספים, הפיקה מספר מחזות ואף כתבה לאורך שנים טור ייעוץ בירחון "פנטהאוז".

הולנדר נישאה מספר פעמים. בשנת 1997 הכריזה כי הפכה לסבית. עשר שנים מאוחר יותר נישאה לגבר הולנדי צעיר ממנה, עמו היא מתגוררת באמסטרדם.

## ספריה שתורגמו לעברית
* בית התענוגות, הוצאת דמה, תשל"ה. עברית: אליעזר כרמי
* שעשועי מין, הוצאת אלבית, 1978. עברית: מיכה ינאי

## קישורים חיצוניים

* 

* 

קטגוריה:זנות
קטגוריה:אמסטרדם: אישים
קטגוריה:ביסקסואליות הולנדיות
קטגוריה:הולנדיות שנולדו ב-1943
קטגוריה:הולנדים שנולדו ב-1943
דגן (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות פרטיים שמקורם בצמחים
אוטומורפיזם

במתמטיקה, **אוטומורפיזם** של מבנה מתמטי הוא פונקציה ממבנה לעצמו, המשמרת את כל פרטי המבנה, והפיכה  ככזו.

כך למשל:
*אוטומורפיזם של חבורות הוא פונקציה הפיכה המשמרת את פעולת הכפל.
*אוטומורפיזם של מרחב וקטורי הוא פונקציה הפיכה המשמרת את החיבור והכפל בסקלר.
*אוטומורפיזם של מרחב מטרי הוא פונקציה משמרת מרחק מן המרחב על עצמו.
*אוטומורפיזם של מרחב טופולוגי הוא פונקציה רציפה ופתוחה (לא די בכך שהפונקציה תהיה רציפה והפיכה, משום שעל הפונקציה ההפוכה להיות רציפה בעצמה).

לפונקציה בין שני מבנים מאותו סוג, המשמרת פעולות ויחסים וקבועים, קוראים **[[הומומורפיזם]]**. לפיכך, אוטומורפיזם הוא הומומורפיזם הפיך ממבנה אל עצמו.
לפונקציה בין שני מבנים מאותו סוג, המשמרת מבנה וגם הפיכה, קוראים **[[איזומורפיזם]]**. לפיכך, אוטומורפיזם הוא איזומורפיזם מהמבנה אל עצמו.

אוסף האוטומורפיזמים של מבנה הוא תמיד חבורה (ביחס לפעולת ההרכבה), משום שהרכבת שתי פעולות המשמרות תכונה מסוימת משמרת גם היא אותה תכונה.
למשל, אם
:\begin{align}f(x_1*x_2)=f(x_1)*f(x_2)\\g(x_1*x_2)=g(x_1)*g(x_2)\\(f\circ g)(x_1*x_2)=f(g(x_1*x_2))=f(g(x_1)*g(x_2))=f(g(x_1))*f(g(x_2))=(f\circ g)(x_1)*(f\circ g)(x_2)\end{align}
הפונקציה ההפוכה לפונקציה המשמרת תכונה, משמרת גם היא אותה תכונה. את חבורת האוטומורפיזמים של מבנה X מסמנים בדרך כלל בסימון \text{Aut}(X).

חבורת האוטומורפיזמים כוללת את הסימטריות של המבנה; למבנים סימטריים יש חבורת אוטומורפיזמים גדולה ולהפך. במקרים רבים, כדי להבין עצם מתמטי, יש להכיר גם את חבורת האוטומורפיזמים שלו.

באופן טבעי, התורה המתמטית הרלוונטית ביותר לחקר חבורות של אוטומורפיזמים היא תורת החבורות, ובמסגרתה יש מעמד מיוחד לחבורות אוטומורפיזמים של חבורות: אלה נקראות בפשטות חבורות אוטומורפיזמים.

בתורת גלואה, חבורת האוטומורפיזמים של שדה K, כאלגברה מעל תת-שדה F, נקראת חבורת גלואה של ההרחבה K/F. חבורה זו כוללת את כל הפונקציות ההפיכות מן השדה לעצמו, המשמרות את החיבור והכפל, ומכבדות את הכפל בסקלר; התכונה האחרונה שקולה לכך שהאוטומורפיזם מעביר את אברי F לעצמם.

## קישורים חיצוניים
*

קטגוריה:אלגברה
קטגוריה:תורת החבורות
קטגוריה:מורפיזמים
אוגוסטוס דה מורגן

**אוגוסטוס דה מורגן** (באנגלית: **Augustus De Morgan**; 27 ביוני 1806 – 18 במרץ 1871) היה מתמטיקאי ולוגיקן בריטי, וכיהן כפרופסור למתמטיקה הראשון של יוניברסיטי קולג' לונדון. דה-מורגן נודע בתרומתו בעיקר בתחומי האלגברה והלוגיקה. בפרט, בפיתוחם של כללי דה מורגן והאינדוקציה המתמטית.

## ביוגרפיה

דה מורגן נולד כבן חמישי מבין שבעה ילדים במדוראי שבהודו, שם הוצב אביו במסגרת תפקידו. אביו שירת בצבא האנגלי ובמספר תפקידים בחברת הודו המזרחית הבריטית. זמן קצר אחרי היוולדו איבד דה-מורגן את הראייה בעינו הימנית, וכשהיה בן שבעה חודשים שבה משפחתו לאנגליה. כשהיה בן 10, מת אביו. אימו הייתה חברה פעילה בכנסייה של אנגליה, ועודדה את דה-מורגן לפנות ללימודי כמורה. דה-מורגן סירב ובהמשך אף הפך לאתאיסט.  

ב־1823, בגיל 16, החל את לימודיו בטריניטי קולג' שבאוניברסיטת קיימברידג'. מיד עם כניסתו הושפע ממוריו ג'ורג' פיקוק וויליאם יואל, שהיו לחבריו לכל חייהם. מפיקוק שאב את העניין בחידושי האלגברה, ומיואל את העניין בלוגיקה — שני התחומים של עבודתו העתידית. הוא קיבל את התואר הראשון שלו מאוניברסיטת קיימברידג', אולם באותן שנים קבלת התואר השני הייתה מותנית בקיומו של מבחן תאולוגי, ולכך התנגד דה-מורגן. אי קבלת התואר השני חסמה בפניו את האפשרות להשתלב כחבר באוניברסיטה.  

ב–1826 שב לביתו שבלונדון והחל בלימודי משפטים. ב-1828, כשהוא בן 22 בלבד, זכה דה מורגן להתמנות לפרופסור הראשון למתמטיקה ביוניברסיטי קולג' לונדון שזה עתה הוקם. הוא פרש מתפקידו בשנת 1867. 

על אף שלא היה הראשון שהשתמש באינדוקציה מתמטית, דה מורגן היה הראשון שתיאר מתודה זו בשם זה בשנת 1838. מונח זה הופיע לראשונה במאמרו של דה מורגן — "אינדוקציה" — בציקלופדיית פני, שבמשך השנים כתב עבורה 712 מאמרים שונים.

ב-1849 פרסם את מאמרו המפורסם "טריגונומטריה ואלגברה כפולה", בו נתן פירוש גאומטרי למספרים מרוכבים. בין השאר הציג גם מספר חוקים הקרויים על שמו – "כללי דה מורגן", אולם תרומתו הגדולה ביותר למתמטיקה הייתה החידוש של הלוגיקה המתמטית. הוא ערך חילופי מכתבים עם המתמטיקאי הבריטי המילטון, וכמוהו, ניסה גם דה מורגן להרחיב את האלגברה הכפולה לשלושה ממדים.

עם הקמתה של האגודה המתמטית של לונדון ב-1865, כיהן דה-מורגן כנשיאה הראשון. בשנת 1868 נבחר כחבר באגודה האסטרונומית המלכותית. 

לדה מורגן היו שלושה בנים וארבע בנות, בהן סופרת האגדות מרי דה מורגן. 

דה-מורגן נפטר בלונדון בשנת 1871. לאחר מותו פרסמה אשתו, סופיה דה-מורגן, ביוגרפיה נרחבת על חייו.

## כתבים נבחרים

## קישורים חיצוניים

* 
* 
* 
## הערות שוליים

קטגוריה:מתמטיקאים בריטים
קטגוריה:לוגיקנים בריטים
קטגוריה:בריטים שנולדו ב-1806
קטגוריה:בריטים שנפטרו ב-1871
רפובליקת קונק

[שמאל|ממוזער|250px|שלט "ברוכים הבאים לרפובליקת קונק" - בשדה התעופה של [קי וסט, בירת הרפובליקה.]]
**רפובליקת קונק** (**Conch Republic**, **רפובליקת ה[[קונכייה]]**) היא מדינה לא-מוכרת הנמצאת בדרומם של איי הקיז במדינת פלורידה שבארצות הברית. תושבי האי מכריזים על עצמם כבעלי אזרחות כפולה - אמריקנית ועצמאית, ונוטים לאמץ סממני מדינה עצמאית ברורים בעתות סכסוך עם השלטון הפדרלי האמריקני.

## היסטוריה
בשנת 1982, משמר הגבול של ארצות הברית הקים מחסומים על כביש מהיר מספר 1, המקשר את האי קי וסט לפלורידה. מטרת המחסומים הייתה לחפש סמים ומהגרים בלתי חוקיים. מועצת העיר קי וסט הגישה לבית המשפט בקשה לצו מניעה נגד משמר הגבול בטענה שהדבר פוגע בכלכלת האי, בתיירות ובחופש התנועה, אולם בתי המשפט סירבו לתת את הצו.

לאחר שהממשל הפדרלי התעלם מפניות מועצת העיר, הכריז ראש העיר של קי וסט, דניס וורדלו, ב-23 באפריל 1982, על עצמאותו של האי מארצות הברית, בשל העובדה שארצות הברית הציבה מחסומי ביקורת גבולות בין שטחה לבין האי. כמו כן הכריז על עצמו כעל ראש הממשלה של המדינה החדשה, והכריז מלחמה על ארצות הברית. הכרזת המלחמה נעשתה על ידי שבירה טקסית של כיכר לחם עבשה על ראשו של אדם לבוש במדי הצי האמריקאי. לאחר דקה, הודיע על כניעתו של האי (לאותו אדם לבוש מדים של הצי), וביקש סיוע בסך מיליארד דולר ממדינות העולם בשל היות האי מדינה כבושה על ידי צבא ארצות הברית. 
זאת, בדומה למסופר בספר ובסרט הקלאסי העכבר ששאג משנת 1959. 
פעולות אלה יצרו הד נרחב בתקשורת והלחץ שהופעל על הממשל האמריקאי הוביל להסרת המחסום של משמר הגבול.

על אף שרפובליקת קונק נשאה את מרבית הסממנים של העצמאות למשך זמן קצר בלבד, רבים מתושבי העיר רואים עצמם אזרחי המדינה. יום העצמאות של המדינה נחגג בעיר כל שנה ב-23 באפריל ואנשי מועצת העיר נושאים דרכונים דיפלומטיים מטעמה.

### הפלישה הגדולה של 1995

ב-20 בספטמבר 1995 ביצע צבא ארצות הברית תרגיל המדמה פלישה והשתלטות על אי זר בקי וסט. רשויות הצבא לא הודיעו על התרגיל לרשויות המקומיות. בתגובה, "קמה רפובליקת קונק לתחייה" - היא חזרה לאמץ יותר מסממני העצמאות שלה לזמן מה והשיבה מלחמה לפולשים בהתזת מים מסירות מכבי האש ובהשלכת לחם עבש. כוחות הרפובליקה נחלו הצלחה בקרבות, לאור הימנעות צבא ארצות הברית מהפעלת אמצעי לחימה.

על התקרית הוגשה קובלנה רשמית למשרד ההגנה האמריקאי על אי-תיאום התרגיל. מפקדי היחידה המתרגלת התנצלו באופן פומבי על הטעות, ואף הסכימו להשתתף בטקס כניעה "רשמי" שנערך ב-22 בספטמבר.

## קישורים חיצוניים

* 
* 

קונק, רפובליקת
קטגוריה:פלורידה: היסטוריה
קטגוריה:מדינות וטריטוריות שהוקמו ב-1982
קטגוריה:פלורידה: גאוגרפיה
חרם האוטובוסים של מונטגומרי

שמאל|ממוזער|250px|האוטובוס שבו סירבה רוזה פארקס לפנות את מושבה לאיש לבן
**חרם האוטובוסים של מונטגומרי** (באנגלית: **Montgomery Bus Boycott**) היה אירוע מחאה פוליטית שנערך במונטגומרי, אלבמה מצד ארגונים של אפרו-אמריקנים במטרה לכפות על רשויות התחבורה העירוניות את הפסקת מדיניות ההפרדה הגזעית. מאבק זה הוביל בסופו להחלטה (Browder v. Gayle) של בית המשפט העליון של ארצות הברית לקבוע ב-13 בנובמבר 1956 כי הפרדה גזעית נוגדת את חוקת ארצות הברית.

החרם החל עם סירובה של רוזה פארקס לפנות את מקומה באוטובוס לאדם לבן (מעשה שעשתה בהשראתה של ילדה בשם קלודט קולוין). באוטובוסים של מונטגומרי ישבו הלבנים בחלקו הקדמי של האוטובוס והשחורים בחלקו האחורי. כאשר נגמר המקום בחלק הלבן התיישבו לבנים בחלק האחורי והנהג היה מורה לשחורים לקום. רוזה פארקס סירבה לקום ממקומה בחלק השחור של האוטובוס ב-1 בדצמבר 1955. בעקבות מעשה זה נעצרה, נשפטה והורשעה.

האירוע נתפש כהזדמנות מושלמת בעיני א.ד. ניקסון, נשיא הסניף המקומי של NAACP במונטגומרי. ניקסון תר משך זמן מה אחר מועמד מתאים, ודחה את אימוצם של כמה שחורים שסירבו לפנות מקומם קודם לכן (דוגמת קלודט קולווין), שכן סבר כי לא יתאימו לשמש נציגים למאבק. פארקס, לעומת קודמיה, הלמה את שאיפותיו של ניקסון וזה הוסיף ובחר כדוברם של השחורים במרטין לותר קינג, שהיה תושב טרי במקום. קינג היסס תחילה, אך תחת לחצו של ניקסון אימץ את התפקיד.

בעקבות מעצרה של פארקס, הכריזה האגודה על חרם נגד חברת האוטובוסים שנמשך 381 ימים. החרם במונטגומרי נסמך על העובדה כי חלק ניכר מנוסעי האוטובוסים בעיר היו שחורים. היענותם של התושבים השחורים לקריאה לחרם הובילה להפחתה ניכרת במספר הנוסעים ולהפסדים ניכרים לחברת האוטובוסים העירונית. השחורים הלכו בעיקר ברגל, ובנוסף ראשי הקהילה השחורה ארגנו מערכת של הסעות באמצעות בעלי מכוניות שחורים מתנדבים, ואף דאגו לביטוח רכב למכוניות המתנדבות בלוידס של לונדון לאחר שחברות הביטוח המקומיות, בלחץ העירייה, ביטלו את פוליסת הביטוח של הרכבים.

לאחר שהרשויות העירוניות עצרו את מרטין לותר קינג עורר הדבר מחאה ציבורית בארצות הברית כולה. לבסוף, בעקבות החלטת בית המשפט העליון שונו החוקים העירוניים ואפשרו לשחורים לשבת באוטובוסים היכן שרצו.

## ראו גם
*קלודט קולווין – הראשונה במונטגומרי לסרב לפנות את כסאה לאדם לבן.

## קישורים חיצוניים

* 
* 

קטגוריה:מרטין לותר קינג
קטגוריה:ארצות הברית: התנועה לזכויות האזרח
קטגוריה:1955 בארצות הברית
קטגוריה:חרמות
קטגוריה:אלבמה: היסטוריה
קטגוריה:מחאה בארצות הברית
קטגוריה:ארצות הברית: הפרדה גזעית
קטגוריה:1955 בפוליטיקה
קטגוריה:הקהילה האפרו-אמריקאית: היסטוריה
*
קטגוריה:מחאות ב-1956
קטגוריה:מונטגומרי (אלבמה)
קטגוריה:מחאת קהילות יוצאי אפריקה כנגד אפליה
ארכון

**ארכון** (מיוונית: **Αρχων**, שפירושו: "שליט"; ברבים **Αρχοντες**) היה נושא משרה בכירה בכמה פוליס (ערי מדינה) ביוון העתיקה ובמיוחד באתונה העתיקה.

## ארכונטים באתונה
תפקיד הארכונטים נוצר כתוצאה מהפלת המלוכה באתונה והצורך להחליף את המלך בתפקידיו השונים. במקורן היו משרות הארכונטים מאוישות על ידי בני האצולה האתונאית (האֵוּפַּטְרִים). למשך עשר שנים, אולם בשנת 683 לפנה"ס קוצרה תקופת כהונתם של הארכונטים לשנה.

כאשר פייסיסטראטוס יסד את הטיראניה באתונה בשנת 561 לפנה"ס, הוא בחר ארכונטים מאנשי שלומו ובכך רוקן את מוסד הארכונטים מתוכן, מכיוון שהוא היה זה שקיבל את ההחלטות בפועל.

בשנת 487 לפנה"ס אוישו משרות הארכונטים על ידי הטלת פור בין כל אזרחי אתונה, ובשנת 457 לפנה"ס נפתחה המשרה גם לאזרחים ממעמד הזאוגיטים.

התסמותטים היו שישה נושאי משרות שכמו הארכונטים כיהנו למשך שנה. תפקידם היה לטפל בפניות המשפטיות אל הארכונטים והם היו ממונים על לוח הזמנים של המשפטים ועל שיבוץ הארכונטים השונים לשפיטה. בשלב מסוים נוסף אל התסמותטים מזכיר.

בתום כהונתם של הארכונטים והתסמותטים הם הצטרפו למועצת האריאופגוס.

### ארכון בסילאי
הארכון הבסילאי (Βασιλεύς, "מלך") מילא בעיקר תפקידים דתיים בחיי הפוליס אתונה שבמקור מילא מלך אתונה. הוא היה מופקד על ניהול פולחני אלים אחדים, והוא היה השופט במקרים של האשמות בחילול הקודש או מחלוקות דתיות אחרות, הייתה לו גם סמכות שיפוט משפטית, והוא היה אחראי על הפניית מקרים משפטיים של רצח, פציעה והריגה אל בתי המשפט והוא כנראה כיהן כיושב ראש השופטים במשפטים האלה.

### ארכון פולמרכי
הארכון הפולמרכי (או פשוט פולמרכוס) נטל לידיו בתחילה את התפקיד הצבאי של מלך אתונה כמפקד הצבא, אולם עם הזמן הוא איבד מסמכויותיו ואלו עברו אל הסטרטגים, אבל הוא עדיין שמר על סמכות הפיקוד העליונה וכמו כן הוא היה האחראי על קיום הטקסים הדתיים לאלי המלחמה וכמו כן הייתה לו סמכות להפנות מקרים משפטיים שהיו מעורבים בהם זרים ומטויקים לבתי המשפט המתאימים.

### ארכון אפונימי
משרת הארכון האפונימי נחשבה ליוקרתית ביותר באתונה מכיוון שעל שם נושא המשרה נקראה השנה, הוא היה מופקד על ביצועם התקין של הליטורגיות, הוא היה מארגן התהלוכות לכבוד האלים דיוניסוס ואסקלפיוס, כמו כן היו סמכויות שיפוט במקרים משפטיים שנגעו לדיני משפחה והוא היה מופקד על הגנת האלמנות והיתומים.

## ארכונטים מחוץ לאתונה
עם התחזקות מעמדה של אתונה בתוך הברית האטית-דלית, והפיכת הברית למכשיר שליטה אימפריאליסטית של אתונה, אתונה נהגה לכפות על בנות בריתה בברית משטר הדמוקרטי הדומה לשלה וככה נוצרו משמרות ארכונטים בפולייס שהיו חברות בברית.

## קישורים חיצוניים

קטגוריה:יוון העתיקה: משטר
קטגוריה:משרות פוליטיות
יוהנה ספירי

**יוהנה ספירי** (בגרמנית: **Johanna Spyri**, בהגייה גרמנית **שְׁפִּירִי**; 12 ביוני 1827 – 7 ביולי 1901) הייתה סופרת שווייצרית, שנודעה בזכות ספרה "היידי בת ההרים". דמותה של היידי הפכה עם הזמן סמל לאהבת הטבע. המשפטנית אמילי קמפין-ספירי הייתה אחייניתה.

יוהנה נולדה בשנת 1827 בכפר הירצל שבשווייץ בשם **יוהנה לוּאיזֶה הוֹיסֶר** כבת לרופא כפרי. ב-1852 נישאה לעורך דין בשם ברנרד ספירי, וחיה עמו בציריך. דווקא בעיר, כתבה על חיי הכפר והטבע. כתביה נחשפו לציבור בשנות הארבעים לחייה. הראשון מביניהם פורסם ב-1873, נקרא "עלה על קברה של ורוני", ועוסק בזוגיות אלימה.

בשנת 1881 יצא לאור ספרה "היידי בת ההרים", שזכה להערכה רבה. בשנת 1884 הספר אמנם תורגם לאנגלית והצלחתו נסקה, אך גם נפטרו בעלה ובנה היחיד. עם זאת, ספירי המשיכה ליצור וכתבה עשרות ספרים נוספים, עד מותה שלה בגיל 74.

"היידי בת ההרים", כאמור, זכה להצלחה מיידית בגרמניה ובשוויץ, אחר כך בכל אירופה ולבסוף גם בארצות הברית. את הכנסותיה מספריה תרמה לחיילים שנפצעו במלחמת צרפת–פרוסיה.

## סיפור בהמשכים
באפריל 2010, גילה האקדמאי השווייצרי פטר ביטנר ספר משנת 1830 בשם "אדלהייד, ילדת האלפים", פרי עטו של הסופר הגרמני הרמן אדם פון-קאמפ. גם ספר זה מתאר ילדה המתגוררת עם סבה בהרי האלפים, עוברת למדינה אחרת ומתגעגעת להרים. אמנם יש הבדלים ניכרים בין הסיפורים, אך בשל קווי הדמיון, רגינה שינדלר , הביוגרפית של ספירי, ציינה כי זו גדלה בבית ספרותי ובהחלט ייתכן כי שאבה השראה מפון-קאמפ.

## קישורים חיצוניים

* 
* 
* 
* 

## הערות שוליים

קטגוריה:סופרי ילדים ונוער שווייצרים
קטגוריה:סופרים שווייצרים כותבי גרמנית
קטגוריה:סופרות שווייצריות
קטגוריה:ילידות 1827
קטגוריה:ילידי 1827
קטגוריה:נפטרות ב-1901
קטגוריה:נפטרים ב-1901
בדיקות קבלה

**בדיקות קבלה** הן סדרה של בדיקות אשר לקוח או משתמש מגדיר עבור מוצר כלשהו, ומטרתן לוודא שהמוצר עונה על כל הצרכים והדרישות שלו.

בדיקות קבלה מבוצעות בדרך כלל על ידי מזמין המוצר, לאחר מסירת המוצר למזמין על ידי הגוף המייצר-מבצע.

בדיקות קבלה הן חלק אינטגרלי מתהליכי הבטחת איכות, ובמוצרי תוכנה - בדיקות תוכנה.

## ראו גם
* 
## קישורים חיצוניים
* 

קטגוריה:בדיקות
קטגוריה:הבטחת איכות
מרגרט מיטשל

**מרגרט מיטשל** (באנגלית: **Margaret Mitchell**;
8 בנובמבר 1900 - 16 באוגוסט 1949) הייתה סופרת אמריקאית. כתבה את הרומן "חלף עם הרוח", שיצא לאור ביוני 1936 והוסרט בשנת 1939.

## ביוגרפיה

נולדה בעיר אטלנטה שבמדינת ג'ורג'יה (דרום ארצות הברית). למדה במכללת סמית' שבמדינת מסצ'וסטס, אך הפסיקה את לימודיה בשנת 1918, וחזרה לביתה בעקבות מות אמה ממחלה. בהמשך התקבלה לעבודה בעיתון מקומי, וכתבה טור שבועי.

בעקבות שבירת קרסול, נכפתה עליה תקופת החלמה בביתה. בעלה, ג'ון מארש, נשלח להביא עבורה ספרים רבים מהספרייה, והציע שתכתוב ספר בעצמה. מיטשל החלה לכתוב את "חלף עם הרוח", עשתה שימוש בידע הרב שהיה לה בנושא מלחמת האזרחים האמריקנית (היא גדלה בדרום המובס), ושילבה בעלילה תכנים אישיים (אוטוביוגרפיים). סדר הכתיבה היה שרירותי לחלוטין (הפרק הראשון שנכתב היה הפרק האחרון). מיטשל לא שיתפה איש מלבד בעלה בכתיבה. בשנת 1929 היא החלימה והחליטה לזנוח את כתיבת הספר, על אף שהיה כתוב ברובו.

בשנת 1935 היא התבקשה ללוות מוציא לאור מחברת "מקמילן", בשם הווארד לייתם, שהגיע לאטלנטה במטרה למצוא כותבים דרומיים. לייתם התעניין בכתיבתה של מיטשל, והיא הגישה לו את היצירה החלקית שכתבה. לייתם התלהב, וחברת "מקמילן" שילמה למיטשל מקדמה, כדי שתסיים לכתוב את הפרק הראשון של הספר. מיטשל סיימה לכתוב במרץ 1936, וב-30 ביוני 1936 הספר יצא לאור.

הספר נמכר בהצלחה רבה, וזיכה את מיטשל בפרס פוליצר בשנת 1937. הספר נחשב לאחד הספרים הנמכרים ביותר בהיסטוריה. עם זאת, מיטשל לא פרסמה עוד ספרים, והוא נשאר ספרה היחיד.

המפיק דייוויד סלזניק רכש את זכויות ההסרטה של הספר תמורת כ-50 אלף דולר, והפיק את הגרסה הקולנועית של "חלף עם הרוח". הצילומים החלו בדצמבר 1938 והסתיימו בנובמבר 1939, ולתפקידים הראשיים בחר סלזניק בקלארק גייבל (רט באטלר) ובוויוויאן לי (סקרלט אוהרה). תקציב ההפקה היה 4 מיליון דולר, והקרנת הבכורה נערכה באטלנטה ב-15 בדצמבר 1939. הסרט זכה בשמונה פרסי אוסקר, ונחשב לאחד הסרטים המצליחים והידועים ביותר בהיסטוריה.

באוגוסט 1949 נפצעה מיטשל באורח קשה בתאונת דרכים באטלנטה (נהג מונית פגע בה בעת שחצתה את הכביש). היא מתה מפצעיה אחרי חמישה ימים בבית החולים גריידי, בגיל 48, ונקברה באטלנטה.

## ראו גם
* פלאפר

## לקריאה נוספת

* Darden Asbury Pyron, **Southern Daughter: the Life of Margaret Mitchell**, Oxford University Press, 1991 
* Jane Eskridge (ed.), **Before Scarlett: Girlhood Writings of Margaret Mitchell**, Hill Street Press, 2000 
* Anita Price Davis, **The Margaret Mitchell Encyclopedia**, McFarland & Co., 2013 

## קישורים חיצוניים

* 
* 
* 
* 

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:הרוגות תאונות דרכים בארצות הברית
קטגוריה:הרוגי תאונות דרכים בארצות הברית
קטגוריה:סופרות אמריקאיות
קטגוריה:סופרים אמריקאים
קטגוריה:זוכות פרס פוליצר: סיפורת
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1949
קטגוריה:אמריקאים שנפטרו ב-1949
אסתר (פירושונים)

**אֶסְתֵּר** הוא שם פרטי יהודי של בנות, מהמילה פרסית עתיקה "אסתהר" שהגיע משם האלה אשתר. קיצור נפוץ הוא **אֶסֶתִּי** או **אֶתִּי** ואצל יהדות דוברי שפת הלאדינו נקראת גם שם חיבה לאסתר **אֵסְתֵּריִקַה** אוֹ **אֵסְתֵּרוֹלַה** בקרב עולי חבר העמים מרוסיה וברית המועצות מצוי השם חיבה לאסתר **אֵסְתֵּרִינַה**.

קטגוריה:שמות פרטיים עבריים לנשים
בעיית הגלריה לאמנות

300px|שמאל|ממוזער|המחשה כיצד יכולים ארבעה שומרים לשמור על הגלריה הנתונה.
**בעיית הגלריה לאמנות** היא בעיה תאורטית מפורסמת בתחום הגאומטריה החישובית, העוסקת במבנה של מצולעים מישוריים. הבעיה, שהוצגה בשנת 1973 על ידי המתמטיקאי ויקטור קלי, מבקשת למצוא את מספר השומרים הקטן ביותר שיוכלו, מבלי לעזוב את משמרתם, להשגיח על כל פינה בגלריה לאמנות, שקירותיה ישרים.

באופן פורמלי, נקודה A "משגיחה" על נקודה B בתוך מצולע, אם הקו הישר המחבר אותן נמצא כולו בתוך המצולע. בהינתן מצולע חסר חורים, השאלה היא מהו המספר הקטן ביותר של נקודות שכל נקודה במצולע נתונה תחת השגחתה של אחת מהן.

## חסם עליון
ממוזער|צביעה בשלושה צבעים של מצולע שעבר שילוש. מספר הקודקודים הכחולים הוא הקטן ביותר (3 בסך הכל), אולם למעשה מספיקים שניים מהם כדי לכסות את המצולע.

ואצלב כבטל (Václav Chvátal) הראה כי בכל מצולע ללא חורים בעל n קודקודים \ \lfloor {\frac{n}{3}}\rfloor שומרים מספיקים. ההוכחה להלן מבוססת על טיעון של סטיבן פיסק. 
היא מסתמכת על היכולת למצוא שילוש עבור כל מצולע פשוט. השיטה היא זו: ראשית מוצאים שילוש למצולע המבוקש. אחר כך צובעים בשלושה צבעים את הקודקודים של המצולע, כך ששני קודקודים המחוברים בקו לא יהיו בעלי אותו צבע. ניתן להוכיח כי צביעה שכזו תמיד אפשרית וגם לספק אלגוריתם למציאתה (ההוכחה מבוססת על כך שהגרף הדואלי למצולע המשולש הוא בהכרח עץ, עבור מצולעים ללא חורים).

כעת בוחרים את הצבע שבו נצבע מספר הקודקודים הקטן ביותר וה"שומרים" הם הנקודות שצבועות באותו צבע.

מכיוון שקודקודי כל אחד מהמשולשים בשילוש של המצולע צבועים בכל שלושת הצבעים (כי כל שני קודקודים מחוברים בקו, ולכן אם היו שני קודקודים בעלי אותו צבע, זה היה בסתירה לדרישת הצביעה) הרי שבכל אחד מהמשולשים נמצא שומר. מכיוון שמשולש הוא צורה קמורה, די בשומר זה כדי לשמור על כל המשולש. לכן קבוצת השומרים שנבחרה מספיקה כדי לשמור על המצולע כולו.

אם למצולע \ n קודקודים, הרי שמספר הנקודות שנצבעו בצבע שהופיע הכי מעט פעמים לא עולה על \ \lfloor {\frac{n}{3}}\rfloor. ניתן להוכיח כי זהו חסם עליון למספר השומרים, דהיינו קיימים מצולעים שבהם נדרש כמספר הזה של שומרים.

## סיבוכיות

הבעיה של מציאת המספר המינימלי של שומרים עבור מצולע מסוים (שיכול להיות קטן בהרבה מ-\ \lfloor {\frac{n}{3}}\rfloor, למשל, למצולע קמור די בשומר יחיד) היא בעיה NP-קשה.

## קישורים חיצוניים

* .

קטגוריה:גאומטריה חישובית
קטגוריה:בעיות NP-שלמות
כבוד בגלל קרבה

**כבוד בגלל קרבה** הוא כשל לוגי של אי-רלוונטיות ממשפחת כשלי פנייה אל הרגש. בטיעון "כבוד בגלל קרבה" נטען כי מישהו או משהו זכאי לכבוד בזכות האנשים או הארגונים המקורבים אליו. טיעון זה הוא ההופכי לטיעון אשמה בגלל קרבה.

דוגמאות: 

:* "אינקיטאטוס מקורב מאוד לקליגולה, לכן סביר להניח שהוא יהיה קונסול מוצלח".
:* "הקצין מקורב מאוד לרמטכ"ל ולכן אפשר לסמוך על מה שהוא אומר".

## ראו גם
* אשמה בגלל קרבה
* אפקט ההילה

## קישורים חיצוניים
* טכניקות העברה בתועמלנות
* טכניקת עדות בתועמלנות

כבוד בגלל קרבה
האסקי סיבירי

ממוזער|250x250 פיקסלים|האסקי סיבירי בשלג
**הָאסְקִי סִיבִּירִי** הוא כלב עבודה ושירות בגודל בינוני, שמקורו במזרח סיביר; שייך למשפחת הזאבים ולקבוצה כלבי שפיץ. זהו זן פעיל, גמיש ואנרגטי.

## היסטוריה של הגזע
גילו של הגזע נאמד ב-3,000 שנה. מבנה גופם מזכיר זאבים, ובדומה להם, למרות שהם יכולים לנבוח ולנהום, הם לרוב מייללים.

צ'וקצ'ים, שבט נודד של ציידים-לקטים שהסתמכו על עזרת ההאסקים הסיביריים, היו הראשונים שגידלו אותם, ליד נהר קולימה, בקור העז של צפון סיביר. הם השתמשו בהם לגרירת מזחלות למרחקים גדולים בתנאי מזג אוויר קשים. כיום משמש ההאסקי במרוצי מזחלות ופופולרי כחיית מחמד בשל אופיו החברותי ויופיו.

ההאסקים הסיביריים התחבבו על בני האדם והפכו לחיות מחמד. בשל תפקידם ההיסטורי ככלבי מזחלות, ביכולתם להסתגל במהירות לתנאי מזג אוויר קשים ביותר.

בהתאם לתנאי המחיה, התפתחו עם הדורות מספר גזעים מוכרים: האסקי סיבירי, האסקי גרינלנדי, האסקי אלסקי והאסקי של נהר המקנזי.

## אופי
ההאסקים הסיביריים ידועים באופיים החברותי. הם שלווים, אוהבים ומסורים לבעלים. הם בעלי כושר הבנה מפותח ואינטליגנציה רגשית גבוהה. הם חברותיים מגיל צעיר ומתיידדים במיוחד עם ילדים, כך שהם כלבי משפחה אידיאליים. הם חיים מטבעם בלהקות ורגילים לעבודת צוות, ולכן מחשיבים את עצמם כחלק מהמשפחה.

ההאסקים הסיביריים ערניים, אנרגטיים וידידותיים. הם מסויגים מעט, אך לא חשדנים כלפי זרים, ולא מתאימים לשמש ככלבי שמירה היות שהם שקטים ולא תוקפניים. יש להם נטייה לברוח היות שהם כלבי מזחלת הרגילים לגמוא מרחקים ארוכים.

ההאסקים הסיביריים מסתדרים בדרך כלל עם כלבים אחרים ועם חתולים. הם נחשבים ככלבים נקיים במיוחד, לא נבחנים, לא הרסניים וללא ריח אופייני לכלבים. הגזע פרימיטיבי, וככזה בעל יצר ציד מפותח.

ההאסקים הסיביריים זקוקים לפעילות גופנית באופן קבוע, ובלעדיה הם עלולים לפתח דיכאון ובעיות התנהגות.

## מראה כללי
לכלבי ההאסקי הסיבירי גודל בינוני, ומראה הנחשב מרשים ויפה. הפרווה סמיכה, רכה ונעימה למגע, נושרת בדרך כלל פעמיים בשנה (תזונה לא מתאימה תביא לנשירה תדירה יותר). צבע הפרווה נע מלבן עד שחור, בדרך כלל לבן עם כתמים בצבע שחור, אפור או חום-אדום. צבע העיניים נע מתכלת עד חום כהה, לעיתים עם הטרוכרומיה. תוחלת חיים: 12–16 שנים. משקל: 16 ק"ג עד 30 ק"ג. גובה: 50 עד 70 ס"מ.

פרוות כלב ההאסקי שומרת עליו מפני קור בטמפרטורה של עד 60- C°.

## קישורים חיצוניים

* 

## הערות שוליים

קטגוריה:הקבוצה החמישית של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:גזעי כלבים
אשל הפרקים

**אֵשֶׁל הַפְּרָקִים** (שם מדעי: *Tamarix aphylla*) הוא אשל בתצורת עץ גבוה המתנשא לגובה 4-15 מטרים. זאת לעומת מיני האשל האחרים הגדלים בארץ ישראל שצורתם שיחנית. אשל הפרקים הוא צמח חולות עמיד מאוד לתנאי יובש ומליחות, פורח בסוף הקיץ, שופע בצוף. לא זורע עצמו ועל כן מתאים לנגב כעץ מרעה לדבורים.

## מאפיינים

לאשל הפרקים אין כלל עלים. ענפי האשל הצעירים בנויים חוליות חוליות של פרקים קטנים ומפרקי הרוחב שבין הפרקים נראים בבירור.

האשל פורח בחודשים אוגוסט-נובמבר. הפרחים הם לבנבנים, יושבים על תפרחות ערוכות במרבדים. הפרי הוא הלקט מרובה זרעים.

לפי הספרות הבוטנית, צמח זה יכול לגרום לתגובה אלרגית.

לאור הסתגלנות הגבוהה שלו לאש הוא עשוי לשמש כ"מחסום אש". אף כאשר הוא יבש, האשל קשה לשריפה, בשל ריכוז האפר הגבוה בו (30–40%), וכן ריכוז גבוה של מלחים בעלוותו. לאחר שעבר שריפה הוא בדרך כלל יגדל מחדש.

## תפוצה
בית הגידול של אשל הפרקים הוא ואדיות גדולים במדבר הקיצוני, ששם אופקי לחות גבוהים, וחולות נודדים שבהם הצמח עוצר חולות וגדל. הקרן הקיימת לישראל תרבתה את העץ והיא נוהגת לשתול אותו כעץ עוצר חולות. אשל הפרקים הוא צמח מוגן על פי החוק.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1882
קטגוריה:טקסונים שתוארו בידי גוסטב קרל וילהלם הרמן קרסטן
קטגוריה:ארץ ישראל: עצי בר
קטגוריה:אשליים
קטגוריה:ארץ ישראל: אשליים
קטגוריה:ערכי טבע מוגנים בישראל: צמחים
קטגוריה:ארץ ישראל: צמחים אלרגניים
יוטים

שמאל|ממוזער|250px|יוטלנד
**היוטים** היו שבט גרמאני (ברברי) שמקובל לחשוב כי פלש או ברח מילנד (יוטלנד) בדנמרק המודרנית ומחלקים בחוף הפריזי לאנגליה. היוטים, יחד עם האנגלים, הסקסונים והפריזים, היו מקרב העמים הגרמאניים שחצו את הים הצפוני כדי לפשוט ולבסוף לפלוש לאנגליה, מהמאה ה-4 ואילך. בהתאם לכתבי בדה ונרביליס התיישבו היוטים בסביבת קנט, המפשייר והאי וייט. מספר שמות מקום הנגזרים משם השבט מעידים על האמת שבדעה זאת. כך, לדוגמה, כותב פלורנס מורססטר כי השם "יֵטֶן" הוא שם נוסף לאזור ניו פורסט (הנמצא בהמפשייר).

בעוד שהשפעת היוטים מקנט היא עניין ברור (לדוגמה נוהלי הירושה המיוחדים לאזור, וידועים כ"גבלקינד"), נעלמו היוטים מהמפשייר והאי וייט והשאירו אחריהם עדויות מעטות ביותר. לדעת רובין בוש היוטים היו קורבנות לטיהור אתני בידי הסקסונים המזרחיים, אולם העניין מהווה נושא לוויכוח בין האקדמאים. כמו כן, מקובל לומר שיתר היוטים נשארו ביוטלנד ומהווים בימינו חלק מאוכלוסיית חצי האי.

יש הטוענים שהיוטים זהים לגטים ("ההיפותזה היוטית"), עם שחי בעבר בדרום שוודיה. כך, למשל, מגדיר מילון אוקספורד את הגטים דרך השפה השוודית כ-"Eotas Iótas Iútan Geátas", ולפי הדנית כ"יוטים". אולם בווידסיט ובביאוולף, שני שירים באנגלית עתיקה, השבטים מוצגים כשונים אחד מהשני. ייתכן שבולבלו שמות השבטים בתיעוד מות המלך השוודי אוסטן.

## קישורים חיצוניים

* 

קטגוריה:שבטים גרמאניים
קטגוריה:יוטלנד